PRITARTA

 Molėtų rajono savivaldybės

 tarybos 2018 m. balandžio d.

 sprendimu Nr.B1-

**MOLĖTŲ „SAULUTĖS“ VAIKŲ LOPŠELIO-DARŽELIO DIREKTORIAUS 2017 M. VEIKLOS ATASKAITA**

**Trumpa įstaigos veiklos rezultatų apžvalga**

 Molėtų „Saulutės“ vaikų lopšelis-darželis – biudžetinė įstaiga, esanti Liepų g.11, LT-33121 Molėtai, internetinis puslapis [www.moletusaulute.lt](http://www.moletusaulute.lt),

el. paštas: moletai.saulute@gmail.com , tel. 8 383 51555.

Įstaigoje metų pradžioje buvo sukomplektuota 9 grupės, rugsėjo 1 d. atidarytos dar dvi grupės, metu pabaigoje veikė 11 grupių ; iš jų 8 ikimokyklinio ugdymo grupės, 2 priešmokyklinio ugdymo grupės ir 1 mišri grupė.

 Ugdytiniai

|  |  |  |
| --- | --- | --- |
| Metai | Grupių skaičius | Ugdytinių skaičius |
| 2016 | 9 | 176 |
| 2017 | 11 | 194 |

 Darbuotojai

|  |
| --- |
|  Etatų skaičius |
|  Administracijos darbuotojų etatai | Pedagoginiųdarbuotojų etatai | Aptarnaujančiopersonalo etatai | Iš viso etatų |
| 2016  | 5,4 |  18,67 | 15,92 | 39,99 |
| 2017 | 5,67 |  20,92 | 18,48 | 45,07 |

2017 m. veiklos tikslas – siekti ugdymo (si) kokybės plėtojant patirtinį vaiko ugdymą (sį), gerinant vaiko ugdymosi pažangą ir pasiekimus bei užtikrinant ugdymo turinio įvairovę. Tikslo įgyvendinimui iškelti uždaviniai: užtikrinti ugdymo turinio įvairovę, vaiko pasiekimų gerinimą, formuoti pilietines, tautines vertybes bendradarbiaujant su šeima ir socialiniais partneriais, ugdyti komunikacinius, skaitymo įgūdžių gebėjimus, plėtoti saugios ir sveikos gyvensenos ugdymo turinį.

 **Užtikrinant ugdymo turinio įvairovę, gerinant vaiko pasiekimus,** siekėme kokybiško vaikų pasiekimų vertinimo, ugdomosios veiklos planavimo naudojantis internetinę sistema “ Mūsų darželis“. Sparčiai keičiantis visuomenei bei technologijoms kinta ir požiūris į vaiką, jo ugdymą (si). Šiuolaikinį vaiką domina ne tik tradiciniai, įprasti žaislai ir žaidimai, bet ir nauji, kurių gamyba pagrįsta naujomis elektroninėmis technologijomis ir naujomis žaidimo su jais galimybėmis. Vaikai nori patys ieškoti informacijos, tyrinėti, spręsti problemas, išsiaiškinti jų kilimo priežastis, tikint savo sprendimais pajusti sėkmę. Plačiai naudojome IT ugdymo procese, renginiuose, vyko įvairesnės, įdomesnės ugdomosios veiklos, renginiai. Pedagogai kėlė kvalifikaciją mokymuose, seminaruose - „Ugdymas remiantis vaiko stiprybėmis“, „Kaip išlaisvinti savo ir vaiko talentus“, „Meninio ir technologinio ugdymo aktualijos“, „Turiningas, kūrybiškas ir įdomus pasirengimas mokyklai“, „Visuminis patirtinis ugdymas Kauno darželyje „Šviesa“, „Metodinių žaidimų mugė“, . Darželio vaikai dalyvavo respublikiniuose projektuose: „Žaidimai moko“, „1000 žiedų mamai“, „Sniego karalystė 2017“. Gavome padėkas. Auklėtojos vedė atviras veiklas, vykdė grupių projektus, rengė parodas.

 Kiekviena lopšelio-darželio vaikų grupė kūrė savitą gyvenimo ritmą pagal vaikų poreikius, polinkius, kryptingai puoselėjant sveikos gyvensenos, kūrybiškumo, saviraiškos, pažinimo, pilietiškumo idėjas. Įgyvendinant ugdymo turinį ugdymo procesas organizuojamas taip, kad jis būtų vaikui patrauklus, džiaugsmingas, skatinantis bendravimą ir bendradarbiavimą. Ugdymo metodus ir būdus pedagogai rinkosi lanksčiai ir kūrybingai, taikė planuojant ugdymo turinį, veiklas, parinkdami ugdymo priemones, motyvuodami vaikus.

 **Formuojant pilietines, tautines vertybes bendradarbiaujant su šeima ir socialiniais partneriais**, puoselėjome lietuvių liaudies tradicijas, etnografines vertybes, pagarbą gimtąjam kraštui. Darželio vaikai dalyvavo respublikinėse ikimokyklinio ir priešmokyklinio amžiaus vaikų piešinių parodose, skirtose Lietuvos šimtmečiui paminėti - „ Koks gražus tu, mano mielas krašte“, „Pažvelk į 100 metų laivą Lietuvą pro žiemos akinius“, respublikinėse kūrybinių darbų parodose „Tautinė juosta“, „Laimės varpelis“, „Į žemę nusileido angelai“, respublikiniame lietuvių liaudies vaikų žaidimų konkurse „Burzgulis“, Molėtų ŠC rajoninėje parodoje „Mokymosi spalvos“, dalyvavome Lietuvos vaikų ir moksleivių lietuvių liaudies kūrybos atlikėjų konkurse „Tramtatulis“ (rajoniniame, regioniniame ir zoniniame turuose), respublikiniame l. liaudies dainų festivalyje „Giedu dainelę 2017“ gavome padėkas. Darželyje vyko atviros veiklos, vaikų ir tėvelių kūrybinės darbų parodos, pramogos, vakaronės. Vaikai keliavo po Molėtų kraštą, lankėsi muziejuose, susipažino su Molėtuose veikiančiomis įstaigomis, vyko bendros pramogos, pažintinės akcijos su Policijos komisariatu, Molėtų priešgaisrine gelbėjimo tarnyba, Krašto muziejumi, biblioteka, Menų mokykla, Alantos senelių namais, pradine mokykla, gimnazija, Kelių tarnyba.

**Ugdant vaikų komunikacinius, skaitymo įgūdžių gebėjimus** pedagogai kėlė kvalifikacines kompetencijas - dalyvavo seminaruose „Viešas kalbėjimas ir charizma bei jų įtaka dirbant ir bendraujant su vaikais“, „Skaitymo strategijų taikymas priešmokykliniame amžiuje“, „Kaip kalbėtis su tėvais“, „Metodinių žaidimų mugė“. Didelį dėmesį pedagogai skyrė vaikų kalbai, žodyno turtinimui, norui laisvai reikšti savo mintis, domėjimuisi knygomis, norui mokytis skaityti. Vaikai dalyvavo respublikiniame projekte „Augu su knyga“, vyko projektai darželyje „Su pasaka smagiau“, „Į raidžių šalį“, „Knygų šalis“, organizuotos vaikų darbų kūrybinės parodos „Tas raidelių gražumėlis“, „Pasakų knyga“, „Knygų skirtukai“ . Vyko bendri renginiai su Molėtų viešosios bibliotekos vaikų skyriumi.

**Plėtojant saugios ir sveikos gyvensenos ugdymo turinį**, toliau formavome vaikų ir jų tėvelių teigiamą nuostatą sveikam ir saugiam gyvenimo būdui, siekėme užtikrinti sveikas ir saugias vaikų buvimo darželyje sąlygas, skatinome vaikų fizinį aktyvumą, norą judėti. Kartu su Molėtų švietimo centru, įstaigoje organizavome respublikinę konferenciją- praktikumą „Sveikos ir saugios gyvensenos įgūdžių ugdymas vaikų darželyje“. Įstaigos pedagogai skaitė pranešimus, vedė praktinius užsiėmimus. Dalyvavome respublikinio projekto Sveikatiada renginiuose, įgyvendinome socialinę programą „Zipio“ draugai, dalyvavome Judumo savaitėje, akcijoje „Savaitė be patyčių“, respublikiniame konkurse „Žalioji palangė“, Utenos visuomenės sveikatos centro organizuotoje vaikų darbų parodoje „Sveikas maistas“, olimpinio komiteto organizuotame piešinių konkurse „Mes sportuojame“, gavome padėkas. Vyko Futboliuko turnyrai su tėveliais, pradinukais. Vyko atviros kūno kultūros veiklos, projektai, pramogos.

**Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas**

Pagrindinis tikslas – garantuoti ugdymo kokybę, užtikrinti ugdymo įstaigos funkcionalumą. Vykdžiau pareiginėje instrukcijoje numatytus reikalavimus, organizavau lopšelio-darželio darbą remdamasi ugdymo įstaigai privalomais dokumentais, analizavau lopšelio-darželio veiklą ir valdymo išteklių būklę, rūpinausi ugdymo aplinkos gerinimu, efektyviu paskirtų asignavimų panaudojimu.

Lopšelyje -darželyje dirba darbštus kolektyvas, kuris nuolat domisi švietimo naujovėmis, kelia profesinę kvalifikaciją kursuose, seminaruose.

Pedagogams sudariau sąlygas išvykti į kursus bei seminarus ( 88 dienas – 511 val.).

Nepedagoginiai darbuotojai taip pat kėlė kvalifikaciją

Vienam pedagogui buvo suteikta vyr. auklėtojos kvalifikacinę kategoriją.

 Kryptingai organizuojama metodinė veikla. Įstaigoje kasmet organizuojami tradiciniai renginiai.

Inicijavau įstaigoje respublikinę konferenciją- praktikumą „Sveikos ir saugios gyvensenos įgūdžių ugdymas vaikų darželyje“

Dalyvaujame respublikiniame ilgalaikiame prevenciniame projekte „Žaidimai moko“.

Dalyvaujame Lietuvos priešmokyklinukų ir ikimokyklinukų interaktyviame pilietiškumo ugdymo projekte „Kaip surasti Lietuvą“.

 Parengtas 2018–2020 metų strateginis planas.

 Sudarytos sąlygos vaikų saviraiškai: veikia šokių, keramikos, gimnastikos, karate, jamahos būreliai.

 Organizavau į lopšelį-darželį ir atgal namo mokykliniais autobusiukais 4 ( keturių) priešmokyklinio ugdymo vaikų pavežėjimą **,** 2 vaikai vežami iš Bijutiškio, 1 iš Mindūnų ir 1 iš Žalvarių.

 Racionaliai, taupiai naudoju biudžeto asignavimus, skirtus programoms vykdyti. Veiksmingai ir tikslingai naudoju biudžetą. Finansines ir kitas atskaitomybes teikiu Savivaldybės administracijos direktoriaus nustatyta tvarka ir terminais.

|  |  |  |
| --- | --- | --- |
| Finansavimo šaltiniai | Gautos lėšos | Panaudotos lėšos |
| Savivaldybės biudžetas  | 244738,14 | 244738,14 |
| Specialiosios programos lėšos, iš jų* Už paslaugas (abonentinis mokestis)
* maitinimas
 | 47761,71 | 47761,71 |
|  7710,72 40050,99 | 7710,72 40050,99 |
| Valstybės biudžeto specialioji tikslinės dotacijos | 13778,60 | 13778,60 |
| Valstybės biudžeto specialioji tikslinės dotacijos moksleivio krepšeliui finansuoti  | 163470 | 163470 |
| Kitos lėšos ( 2% GPM) | 562,62 už 2016767,08 už 20171329,70 viso | Lėšos banko atskiroje sąskaitoje |

**Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai:**

- Užtikrinta ugdymo turinio įvairovė;

- Įrengtos ir atidarytos dvi naujos grupės;

- Sukurtos ir papildytos visos grupės edukacinėmis priemonėmis;

- Prisijungėme prie respublikinio projekto „Lietuvos mažųjų žaidynės“, kurias organizuoja Lietuvos tautinis olimpinis komitetas ir Respublikinė ikimokyklinio ugdymo kūno kultūros pedagogų asociacija.

2018 metų uždaviniai:

1. Sudaryti sąlygas visiems ugdytiniams gauti kokybišką ugdymą.

2. Nuolat kurti saugią, sveikatą stiprinančią aplinką.

3. Ugdyti komunikacinius, skaitymo įgūdžių gebėjimus.

Iššūkiai:

- Lopšelio-darželio lauko žaidimo aikštelių atnaujinimas naujais saugiais, šiuolaikiškais įrenginiais.

- Į darželio teritoriją iš Saulutės gatvės, polaidžio, smarkaus lietaus metu būna užtvindytas praėjimas pro vartelius. Didžioji tėvų dalis eina pro šiuos vartelius, nes čia yra mašinų stovėjimo aikštelė.

Gražina Pelakauskienė

Molėtų „Saulutės“ vaikų lopšelio – darželio direktorė